Darvydas Šernas

Darvydas Šernas (g. 1984 m. liepos 22 d.) – Lietuvos futbolininkas, žaidžiantis krašto saugo pozicijoje. Saugas rinktinėje debiutavo 2008 m. vasarą rungtynėse prieš Čekijos Respublikos rinktinę. Pirmąjį įvartį atstovaudamas rinktinei pelnė draugiškose varžybose prieš Andoros futbolininkus. Taip pat pelnė pergalingą įvartį atrankos varžybose prieš Čekiją.

Karjera 
Futbolininko karjerą Darvydas Šernas pradėjo Alytuje. Pirmasis profesionalus jo klubas buvo Alytaus „Dainava“, kuriame futbolininkas debiutavo 2001 m. Po dvejų metų gimtajame Alytuje kairiakojį futbolininką pasikvietė Vilniaus „Vėtra“. Šioje ekipoje Šernas subrendo ir gavo kvietimą į rinktinę. 2008 m. rudenį „Vėtros“ klubą ištikus finansinei krizei Šernas buvo išnuomotas Rusijos „Premier“ lygoje rungtyniaujančiai Nalčiko „Spartak“ ekipai. 2009 m. pradžioje Šernas pasirašė ilgalaikį trejų metų kontraktą su tuo metu I Lenkijos lygoje pirmavusiu Lodzės „Widzew“ klubu. Šiame klube lietuvis greitai apsiprato ir tapo pagrindiniu startinės sudėties žaidėju.

2011 m. liepos 14 d. pasirašė trejų metų sutartį su Liublino „Zagłębie“ klubu. 2013 m. sausio 7 d. iki sezono pabaigos išnuomotas Turkijos „Gaziantepspor“ klubui.

2014 m. Gaziantepo klubas iki sezono pabaigos išnuomojo žaidėją Australijos Perto „Glory“ klubui.

2015 m. sausio pabaigoje persikėlė į Škotiją ir atstovavo Ross County FC klubą.

2018 m. sausio mėn. išvyko į Izraelį ir ten atstovaus Kfar Sabos „Hapoel“ klubui, kuris žaidė antros pakopos pirmenybėse. Atvykimo metu užėmė antrą vietą ir pretendavo kilti į elito divizioną.

2020 m. Birželio 1 d.  Įkūrė vaikų futbolo akademiją pavadinimu Vilnius Football Academy.

Laimėjimai 
 Geriausias Lietuvos futbolininkas: 2010 m.
 A Lyga: 2015 m.
 LFF Supertaurė: 2016 m.
 A Lygos sidabro laimėtojas: 2017 m.
 Rezultatyviausias A lygos žaidėjas: 2017 m.
 Baltijos taurės laimėtojas: 2010 m.

Įvarčiai rinktinėje

Šaltiniai

Nuorodos 
 Soccerway
 futbolinis.lt profilis
 Karjera

Šernas, D.